**Diákolimpia 2019/2020**

**Asztalitenisz körzeti versenyének kiírása**

**A verseny célja:**

* az asztalitenisz sportág népszerűsítése, versenyzési lehetőség biztosítása azoknak a tanulóknak, akik nem egyesületi keretek között foglakoznak a sportággal („B” kategória), valamint versenyzési lehetőség a Diákolimpia keretén belül olyan tanulóknak, akik egyesületi keretek között is versenyeznek („A” kategória).
* a sportág népszerűsítésével az utánpótlás létszámának növelése
* az iskolák közötti kapcsolattartás lehetőségének kibővítése

**A verseny helye és ideje:**

**Dunakeszi, Vasút u. 12**

**2019. november 18. hétfő**

**12:00 óra I-II. korcsoport** egyéni („A” és „B” kategória) és csapat

**III-IV. korcsoport** egyéni („A” és „B” kategória) és csapat

**V-VI. korcsoport** egyéni („A” és „B” kategória)

**A verseny rendezője:**

A Pest megyei Diáksport Szövetség és a Dunakeszi VSD asztalitenisz szakosztálya

**A verseny résztvevői:**

A Diákolimpia résztvevői az általános és középfokú iskolák azon tanulói (versenyzői) lehetnek, akik az adott tanév kezdetéig ezen iskolákba beiratkoztak, és a verseny időpontjában az intézményben tanulói jogviszonnyal rendelkeznek. Az a tanuló, aki tanév közben bármilyen okból iskolát vált, illetve másik iskolával létesít tanulói jogviszonyt, azon sportágban, amelyikben előző iskolája tanulójaként vett részt, az új iskolája képviseletében nem versenyezhet, és a visszaversenyzés sem lehetséges a számára.

A körzeti fordulókból a megyei döntőbe nemenként, korcsoportonként és kategóriánként csak az **1. helyezett jut tovább!**

Amennyiben egy csapat vagy egyéni versenyző, legkésőbb öt munkanappal a megyei döntő előtt e-mailben bejelenti visszalépési szándékát a szervező és az MDSZ felé, akkor lehetőség van arra, hogy a sportági albizottság az elért versenyeredmények alapján, a helyezéseket figyelembe véve, saját hatáskörében hozott döntés alapján másik versenyzőt vagy csapatot hívjon meg a megyei döntőbe.

**A Diákolimpia asztalitenisz versenyek az alábbi korcsoport-besorolás alapján kerülnek megrendezésre:**

1. korcsoport: 2011. évben vagy később születettek,
2. korcsoport: 2009-2010. évben születettek
3. korcsoport: 2007-2008. évben születettek
4. korcsoport: 2005-2006. évben születettek
5. korcsoport: 2003-2004. évben születettek
6. korcsoport: 2000-2002. évben születettek

**Egyéni versenyek**

* az I-II. korcsoportban nemenként és kategóriánként összevont mezőny
* a III-IV. korcsoportban nemenként és kategóriánként összevont mezőny
* a V-VI. korcsoportban nemenként és kategóriánként összevont mezőny

Egyéni versenyben minden tanuló csak a saját korcsoportjában versenyezhet, felversenyzés nem lehetséges. **Kivételt képeznek a 2005-ös születésű tanulók, akik versenyezhetnek az V-VI. korcsoportban, de akkor nem versenyezhetnek a saját IV. korcsoportjukban.**

**Korlátozás:**

* az „A” kategóriában nincs korlátozás,
* a „B” kategóriában csak azok a tanulók versenyezhetnek, akik a 2017. szeptember 1. és 2019. augusztus 31. közötti időszakban nem rendelkeztek a MOATSZ által kiadott versenyengedéllyel

**Csapatverseny**

* az I-II. korcsoportban nemenként összevont mezőny
* a III-IV. korcsoportban nemenként összevont mezőny

Egy csapat 3 főből áll. A csapatba 4. versenyző is nevezhető, de csak fordulónként lehet a csapat összetételén változtatni.

A csapat esetében a versenyrendszer különböző fordulóiban (városi, körzeti, megyei és országos) az iskola jogosult a nevezett tanulók személyén változtatni a szervező által megjelölt időpontig.

**Korlátozás:**

* Az összevon I-II. korcsoportban egy csapatban legalább 2 fő „B” kategóriás versenyzőnek kell szerepelnie. Amennyiben „A” kategóriás versenyző is szerepel, ő a sorsolásnál az 1. helyre kerül
* A II. korcsoportos tanulók felversenyezhetnek a III-IV. korcsoport versenyébe, de akkor a saját I-II. korcsoportjukban nem versenyezhetnek
* A III-IV. korcsoportban „A” kategóriás versenyző nem lehet a csapat tagja
* versenyszámonként – az alapszintű versenyeket kivéve (városi, körzeti) – iskolánként csak egy csapat indulhat
* a csapatban kizárólag csak ugyanazon iskola tanulói indulhatnak

A csapatverseny 3 egyéni mérkőzésből áll (az eredmény vagy 3:0, vagy 2:1 lehet.)

**Részvételi feltételek**

Az egyéni versenyzők, illetve a csapat tagjai rendelkezzenek:

* a hatályos jogszabályok alapján kiadott diákigazolvánnyal, annak hiányában az iskola által kiállított, lepecsételt, fényképpel ellátott, tanulói jogviszonyt igazoló nyomtatvánnyal vagy személyi igazolvánnyal
* a nevezési rendszerben érvényes nevezéssel, valamint a rendszerből kinyomtatott, az intézmény-vezető által aláírt és pecséttel ellátott nevezési lappal.
* kitöltött és aláírt Nevezési- és adatkezelési nyilatkozattal

**A versenykiírásban nem érintett kérdésekben az** MDSZ által kiadott Diákolimpiai versenykiírás című kiadványban leírtak (megtalálható a [**www.mdsz.hu**](http://www.mdsz.hu) honlapon), valamint **a Magyar Asztalitenisz Szövetség verseny és játékszabályai az irányadók** (megtalálható a [**www.moatsz.hu**](http://www.moatsz.hu) honlapon)**!**

További kérdések esetén érdeklődni lehet Jancsikné Struve Katalinnál a 20/268-4083-as telefonszámon.

Dunakeszi, 2019. november 12.

Jancsikné Struve Katalin  
szakreferens

